钦定古今图书集成/明伦汇编/氏族典/第235卷 > 张纮
## 钦定古今图书集成/明伦汇编/氏族典/第235卷 > 张纮

按《吴志张纮传》：“纮字子纲，广陵人。少游学京都，还本
郡，举茂才，公府辟，皆不就，避难江东。孙策创业，遂委
质焉。表为正议校尉，从讨丹阳。策身临行，陈纮谏曰：
‘夫主将乃筹谟之所自出，三军之所系命也，不宜轻
脱’。建安四年，策遣纮奉章至许宫，留为侍御史，少府孔融等皆与亲善。曹公闻策薨，欲因丧伐吴，纮谏，曹”
公从其言，即表权为讨卤将军，领会稽太守。曹公欲
令纮辅权内附，出纮为会稽东部都尉。后权以纮为
长史，从征合肥，权率轻骑将往突敌，纮谏，权纳纮言
而止。既还，明年，将复出军，纮又谏，遂止不行。纮建计
宜出都秣陵，权从之，令还吴迎家，道病卒，年六十。纮
著诗赋铭诔十馀篇。